CELEX: 32019D1166
Language: el
Date: 2019-06-28 00:00:00
Title: Εκτελεστική απόφαση (ΕΕ) 2019/1166 της Επιτροπής, της 28ης Ιουνίου 2019, για την τροποποίηση της εκτελεστικής απόφασης (ΕΕ) 2018/1113 όσον αφορά τον αντιπρόσωπο του κατόχου της έγκρισης [κοινοποιηθείσα υπό τον αριθμό C(2019) 4604] (Κείμενο που παρουσιάζει ενδιαφέρον για τον ΕΟΧ)

8.7.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 182/44
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2019/1166 ΤΗΣ ΕΠΙΤΡΟΠΗΣ
         της 28ης Ιουνίου 2019
         για την τροποποίηση της εκτελεστικής απόφασης (ΕΕ) 2018/1113 όσον αφορά τον αντιπρόσωπο του κατόχου της έγκρισης
         
            
               [κοινοποιηθείσα υπό τον αριθμό C(2019) 4604]
            
         
         (Τα κείμενα στην ολλανδική και γερμανική γλώσσα είναι τα μόνα αυθεντικά)
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 1829/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τα γενετικώς τροποποιημένα τρόφιμα και τις γενετικώς τροποποιημένες ζωοτροφές (1), και ιδίως το άρθρο 11 παράγραφος 3 και το άρθρο 23 παράγραφος 3,
         Εκτιμώντας τα ακόλουθα:
         
                     (1)
                  
                  
                     Η εταιρεία Monsanto Europe SA/N.V., Βέλγιο, είναι ο αντιπρόσωπος στην Ένωση της Monsanto Company, με έδρα τις Ηνωμένες Πολιτείες, δυνάμει της εκτελεστικής απόφασης (ΕΕ) 2018/1113 της Επιτροπής (2) για την έγκριση γενετικώς τροποποιημένων τροφίμων και ζωοτροφών δυνάμει του κανονισμού (ΕΚ) αριθ. 1829/2003. Από κοινού κάτοχοι αυτής της έγκρισης είναι η Monsanto Company, με έδρα τις Ηνωμένες Πολιτείες, και η KWS SAAT SE, με έδρα τη Γερμανία.
                  
               
                     (2)
                  
                  
                     Με επιστολή στις 27 Αυγούστου 2018 η Επιτροπή ενημερώθηκε ότι ο αντιπρόσωπος στην Ένωση της εταιρείας Monsanto Company για την εν λόγω έγκριση, η Monsanto Europe SA/N.V., τροποποίησε τη νομική μορφή της και άλλαξε την επωνυμία της σε Bayer Agriculture BVBA, Βέλγιο. Με επιστολή της στις 4 Σεπτεμβρίου 2018 η Επιτροπή ενημέρωσε την εταιρεία Bayer Agriculture BVBA ότι οι σχετικές εγκρίσεις θα έπρεπε να τροποποιηθούν αναλόγως.
                  
               
                     (3)
                  
                  
                     Στις 14 Φεβρουαρίου 2019 η KWS SAAT SE, Γερμανία, επιβεβαίωσε γραπτώς τη συμφωνία της με την αλλαγή του αντιπροσώπου.
                  
               
                     (4)
                  
                  
                     Η εφαρμογή της ζητούμενης μεταβολής απαιτεί την τροποποίηση της εκτελεστικής απόφασης (ΕΕ) 2018/1113 της Επιτροπής.
                  
               
                     (5)
                  
                  
                     Οι προτεινόμενες τροποποιήσεις των αποφάσεων για χορήγηση άδειας είναι καθαρά διοικητικής φύσης και δεν απαιτούν νέα εκτίμηση των σχετικών προϊόντων.
                  
               
                     (6)
                  
                  
                     Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών.
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η εκτελεστική απόφαση (ΕΕ) 2018/1113 τροποποιείται ως εξής:
            
                        1)
                     
                     
                        το κείμενο του άρθρο 6 παράγραφος 1 στοιχείο β) αντικαθίσταται από το ακόλουθο κείμενο: «Monsanto Company, Ηνωμένες Πολιτείες της Αμερικής, εκπροσωπούμενη από τη Bayer Fard Agriculture BVBA, Βέλγιο»·
                     
                  
                        2)
                     
                     
                        το κείμενο του άρθρου 8 στοιχείο β) αντικαθίσταται από το ακόλουθο κείμενο: «Bayer Agriculture BVBA, Scheldelaan 460, 2040 Antwerp, Βέλγιο»·
                     
                  
                        3)
                     
                     
                        το στοιχείο α) του παραρτήματος αντικαθίσταται από το ακόλουθο κείμενο:
                        
                                    «α)
                                 
                                 
                                    
                                       Αιτούντες και κάτοχοι έγκρισης:
                                    
                                    
                                                 
                                             
                                             
                                                Επωνυμία: KWS SAAT SE
                                                Διεύθυνση: Grimsehlstrasse 31, 37574 Einbeck, Γερμανία
                                                και
                                             
                                          
                                                 
                                             
                                             
                                                Επωνυμία: Monsanto Company
                                                Διεύθυνση: 800 N, Lindbergh Boulevard, St. Louis, Missouri 63167, Ηνωμένες Πολιτείες της Αμερικής
                                             
                                          Εκπροσωπείται από τη Bayer Agriculture BVBA, Scheldelaan 460, 2040 Antwerp, Βέλγιο.»
                                 
                              
                  
         
            Άρθρο 2
            Αποδέκτες
            Η παρούσα απόφαση απευθύνεται στις εταιρείες:
            
                        α)
                     
                     
                        KWS SAAT SE, Grimsehlstrasse 31, 37574 Einbeck, Γερμανία·
                     
                  
                        β)
                     
                     
                        Bayer Agriculture BVBA, Scheldelaan 460, 2040 Antwerp, Βέλγιο.
                     
                  
         
            Βρυξέλλες, 28 Ιουνίου 2019.
            
               
                  Για την Επιτροπή
               
               Vytenis ANDRIUKAITIS
               
                  Μέλος της Επιτροπής
               
            
         
         
            (1)  ΕΕ L 268 της 18.10.2003, σ. 1.
         
            (2)  Εκτελεστική απόφαση (ΕΕ) 2018/1113 της Επιτροπής, της 3ης Αυγούστου 2018, για την ανανέωση της έγκρισης της διάθεσης στην αγορά τροφίμων και ζωοτροφών που παράγονται από γενετικώς τροποποιημένο ζαχαρότευτλο της σειράς Η7-1 (KM-ØØØH71-4) σύμφωνα με τον κανονισμό (ΕΚ) αριθ. 1829/2003 του Ευρωπαϊκού Κοινοβουλίου και του Συμβουλίου (ΕΕ L 203 της 10.8.2018, σ. 32).